Sope

Sope Oy on Lahdessa toimiva suomalainen huonekaluvalmistaja, joka on erikoistunut sohvien ja kirjahyllyjen valmistukseen. Yrityksen oma myymälä Huonekaluliike Sope Oy toimi 2010-luvulla Helsingin Malmilla Hankkijan vanhassa rehutehtaassa. Kolmas ryhmän yhtiö on sohvatuotantoon erikoistunut Sope Verhoomo Oy.Sope Verhoomo Oy, Sope.fi. Viitattu 7.8.2014.

 Historiaa 
Puusepäntehdas Sopenkorpi Oy:n perusti Lahden Rautateollisuus Oy vuonna 1945 voidakseen testata ja kehittää puuntyöstökoneitaan.Sarantola-Weiss 1995 s. 110. Yrityksen nimi tuli tehtaan sijaintipaikasta Lahden Sopenkorven teollisuusalueella.Lahti, huonekaluteollisuuden keskus , Kuka, mitä, Lahti? Lahden museot. Viitattu 7.8.2014. Tuotteina oli aluksi puusta ja metallista valmistettuja kotikonttori ja laitoskalusteita sekä radio- ja televisiolaatikoita.Sope – 65 vuotta kotimaista laatua, Sope Oy. Viitattu 7.8.2014.

Vuonna 1954 huonekalutehtaalle perustettiin markkinointiyhtiö Sopekaluste Oy. Molemmat yhtiöt fuusioitiin emoyhtiöön vuonna 1960, kunnes vuonna 1990 huonekaluteollisuus yhtiöitettiin jälleen nimellä Sope Interior Oy.

Vuonna 1954 Sopenkorpi oli kasvanut Suomen viidenneksi suurimmaksi puusepänyritykseksi. Kymmentä vuotta myöhemmin sen sijoitus oli yhdeksäs.Sarantola-Weiss 1995 s. 141. Sopenkorpi oli mukana 1959 perustetussa huonekalualan kauppaketjussa nimeltä Kaluste-Yhtymä.Sarantola-Weiss 1995 s. 209.

1960–1980-luvuilla Sopenkorven tuotanto oli laajimmillaan, ja yritys tunnettiin muun muassa Nastolan tehtaalla valmistetuista mäntyisistä talonpoikaistyylisistä ruokailuryhmistään Jukola ja Impivaara sekä vuodesta 1971 aina 1990-luvulle tuotannossa pysyneestä konservatiivisesta Tower-sohvakalustosta.Sarantola-Weiss 1995 s. 184–185. Kodinkalusteiden ohella yritys on tehnyt paljon hotellien, kirjastojen, matkustajalaivojen ja konserttisalien kalustuksia,Sarantola-Weiss 1995 s. 194. Vuonna 1984 Sopenkorpi osti Stockmannilta Keravan Puusepäntehtaan.Sarantola-Weiss 1995 s. 169.

Raute myi Sope Interior Oy:n ennen listautumistaan pörssiin 1994. Tuolloin työntekijöitä oli noin 120 ja liikevaihtoa noin 5 miljoonaa euroa.Huonekaluvalmistaja Sope "lipsahti" konkurssiin, Taloussanomat 10.10.2005. Viitattu 7.8.2014.

Uuden omistajan Eero Salosen johtama Sope oli 2000-luvun puolivälissä yrityssaneerauksessa. Ennen sitä liikevaihto oli pudonnut kolmeen miljoonaan euroon ja henkilöstö 30:een. 2010-luvulla Sope teki niukasti voitollista tulosta,Tanja Perkkiö: Huonekalukauppa hiipuu keväällä, syksyksi toivotaan parempaa, Yle Lahti 12.3.2013. Viitattu 7.8.2014. mutta 2020-luvun alkupuolella liikevaihto hiipui vuosi vuodelta alle kymmenesosaan ja vuoden 2026 tammikuussa verohallinto haki Sopea konkurssiin.

 Lähteet 


 Viitteet 

Luokka:Suomalaiset huonekaluvalmistajat
Luokka:Sisustusalan tuotemerkit